


  Önkormányzat		    
      Csánig

Cs/39-10/2026.

J e g y z ő k ö n y v

Csánig község Önkormányzatának Képviselő-testülete 2026. augusztus 6-án, (csütörtökön) 7:15 órakor a Répcelaki Közös Önkormányzati Hivatalban megtartott rendkívüli üléséről.

Jelen voltak: Patyi Szabolcs polgármester, Szutor István képviselő, Szutorné Varga Bernadett képviselő, Varga-Béres Blanka képviselő

Távolmaradását előzetesen bejelentette: Győrvári György Szilárd képviselő

Tanácskozási joggal vett részt: Böröndyné Nagy Anikó aljegyző

Meghívott: Molnár Krisztián Imre pályázati referens, Polgár Péterné HVB elnök

Patyi Szabolcs polgármester köszöntötte a megjelenteket, külön tisztelettel köszöntötte Polgár Péternét a Helyi Választási Bizottság elnökét, Böröndyné Nagy Anikó aljegyzőt és Varga-Béres Blanka képviselőt.  Megállapította, hogy az 5 képviselőből jelen van 4 fő, az ülés határozatképes, azt megnyitotta. 

Napirendre az alábbi javaslatot tette:
1. Képviselő-testület új tagjának megbízólevél átadása és eskütétele 
2. Szavazatszámláló Bizottság megválasztása
3. Alpolgármester megválasztása és eskütétele
4. Alpolgármester tiszteletdíjának megállapítása
5. Ügyrendi Bizottság tagságának felülvizsgálata
6. Hatósági kijelölés kérése szippantott szennyvíz közszolgáltatási tevékenység elvégzésére

Képviselő-testület a javasolt napirenddel egyhangúlag egyetértett.

[bookmark: _Hlk191476051]1.  Napirend
Képviselő-testület új tagjának megbízólevél átadása és eskütétele
Előadó: Patyi Szabolcs polgármester,
	   Polgár Péterné HVB elnöke

Írásos tájékoztató és a nyilatkozat a jegyzőkönyv mellékleteként csatolva.

Patyi Szabolcs polgármester: Felkéri Polgár Péternét a Helyi Választási Bizottság elnökét, hogy tájékoztassa a Képviselő-testületet a Helyi Választási Bizottság megállapításáról.

Polgár Péterné Helyi Választási Bizottság elnöke: Pintér Adrienn Csánig, Rákóczi utca 3. szám alatti lakos önkormányzati képviselő – 2026. július 27-én kelt és 2026. július 28-án iktatott levelében – írásban bejelentette, hogy 2026. július 31. napjával személyes okokra hivatkozva lemond alpolgármesteri tisztségéről és önkormányzati képviselői megbízatásáról. 
A Magyarország helyi önkormányzatairól szóló CLXXXIX törvény 29. § (1) bekezdés f) pontja alapján: Az önkormányzati képviselő megbízatása megszűnik lemondással.
A helyi önkormányzati képviselők és polgármesterek választásáról szóló 2010. évi L. törvény 21. §. (1) bekezdése alapján, ha az egyéni listáról megválasztott képviselő helye üresedik meg, helyére a következő legtöbb szavazatot elért jelölt lép.
Csánig Község Helyi Választási Bizottsága 2026. július 30-án megtartott ülésén áttekintette a 2024. június 9-én készült polgármester- és egyéni listás képviselő-választás szavazóköri jegyzőkönyvét, mely alapján megállapította, hogy a következő legtöbb szavazatot elért jelölt, aki a Képviselő-testület új tagja lesz, Varga-Béres Blanka független jelölt Csánig, Malom u. 14. szám alatti lakos, aki nyilatkozott, hogy vállalja a képviselői tisztség betöltését. 

Polgár Péterné Helyi Választási Bizottság elnöke a megbízólevelet átadja Varga-Béres Blanka részére.

Ezt követően Patyi Szabolcs polgármester felkéri a képviselőt az eskü letételére, Szutorné Varga Bernadettet pedig az esküszöveg előmondására. Kérte, hogy az eskütétel idejére szíveskedjenek felállni.

„Én Varga-Béres Blanka becsületemre és lelkiismeretemre fogadom, hogy Magyarországhoz, és annak Alaptörvényéhez hű leszek; jogszabályait megtartom és másokkal is megtartatom; a képviselői tisztségemből eredő feladataimat Csánig fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom. Isten engem úgy segéljen!”

Képviselői eskütételt igazoló esküokmány a jegyzőkönyv mellékleteként csatolva.

Képviselő-testület a tájékoztatást tudomásul veszi és gratulált. Varga-Béres Blanka képviselő megköszöni a megtiszteltetést. 


2. Napirend
Szavazatszámláló Bizottság megválasztása
Előadó: Patyi Szabolcs polgármester

Patyi Szabolcs polgármester: A Mötv. 74. § (1) bekezdése alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg. 
Az SZMSZ 16. § (4) bekezdése alapján az alpolgármester választás lebonyolítására a képviselő-testület tagjai közül 3 tagú szavazatszámláló bizottságot választ. A szavazatszámláló bizottság tagjai közül a képviselő-testület elnököt választ. A választás eredményét a szavazatszámláló bizottság elnöke hirdeti ki.
A Mötv. 66. §-a alapján a polgármester tagja a képviselő-testületnek, a képviselő-testület határozatképessége, döntéshozatala, működése szempontjából önkormányzati képviselőnek tekintendő. A polgármester elnöke és tagja a képviselő-testületnek. Ennek azért van jelentősége, mert a megjelent képviselők száma 4 fő, ebből a létszámból 1 fő az alpolgármester jelölt. Így a 3 tagú szavazatszámláló bizottság felállításához szükség van a polgármesterre is. 
Az alpolgármester választással kapcsolatos titkos szavazás lebonyolításának idejére háromtagú Szavazatszámláló Bizottság létrehozását javasolta. 
A Szavazatszámláló Bizottság elnökének Varga-Béres Blanka, tagjainak Szutor István képviselőt és Patyi Szabolcs polgármestert javasolta megválasztani. 

Megkérdezte van-e valakinek más javaslata.

Más javaslat nem volt. 
Képviselő-testület 4 szavazattal, ellenszavazat, tartózkodás nélkül a következő határozatokat hozta:

43/2026.(VIII.6.) számú határozat:
Csánig Község Önkormányzatának Képviselő-testülete Varga-Béres Blanka képviselőt a Szavazatszámláló Bizottság elnökének megválasztja. 

44/2026.(VIII.6.) számú határozat:
Csánig Község Önkormányzatának Képviselő-testülete Szutor István képviselőt és Patyi Szabolcs polgármestert a Szavazatszámláló Bizottság tagjainak megválasztja.


3. Napirend
Az alpolgármester megválasztása és eskütétele
Előadó: Patyi Szabolcs polgármester

Patyi Szabolcs polgármester: A Mötv. 74. § (1) bekezdése alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg. (2) Az alpolgármester a polgármester irányításával látja el feladatait. Több alpolgármester esetén a polgármester bízza meg általános helyettesét. 
Az alpolgármester személyére a törvény értelmében a polgármester tesz javaslatot, így személy szerint, Szutorné Varga Bernadettet javasolta alpolgármesternek.

Az alpolgármester megválasztása titkos szavazással történik. A szavazás során a szavazólapon a jelöltre szavazni nevének meghagyásával, ellene szavazni a név áthúzásával lehet. 

Szutor István képviselő: Bejelenti személyes érintettségét. 

Patyi Szabolcs polgármester: A bejelentés kapcsán kéri a Képviselő-testület döntését arról, hogy Szutor István képviselőt kizárja-e a döntéshozatalból vagy sem. 

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

45/2026. (VIII.6.) számú határozat:
Csánig község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 49. § (1) bekezdésére tekintettel Szutor István képviselő által bejelentett személyes érintettség tárgyában úgy dönt, hogy az alpolgármesteri megválasztásáról szóló döntéshozatal során Szutor István képviselőt a szavazásból nem zárja ki. 

Felelős: Patyi Szabolcs polgármester
Határidő: azonnal


Patyi Szabolcs polgármester: Szutorné Varga Bernadett képviselő nyilatkozott, hogy az alpolgármesteri tisztség ellátását vállalja, és hozzájárul a nyílt ülés tartásához. A megválasztáshoz minősített többség szükséges, ami a megválasztott képviselők többségének szavazata, azaz 3 fő.
Az alpolgármester megválasztásának idejére szünetet rendelt el.

Patyi Szabolcs polgármester: A szünet után felkérte Varga-Béres Blankát, a Szavazatszámláló Bizottság elnökét a titkos szavazás eredményének ismertetésére.

Varga-Béres Blanka a Szavazatszámláló Bizottság elnöke: A szavazásban 4 fő vett részt. A  kiosztott és leadott érvényes szavazatok száma: 4, a jelöltre leadott szavazatok száma szintén 4. Érvénytelen szavazat és a jelölt ellen leadott érvényes szavazatok száma: 0. Tehát Szutorné Varga Bernadett jelölt a megválasztásához szükséges szavazatot megkapta. 

(Titkos szavazás lebonyolításáról készült jegyzőkönyv és a nyilatkozat jelen jegyzőkönyvhöz csatolva.)

Képviselő-testület – a titkos szavazás során - 4 szavazattal, ellenszavazat, tartózkodás nélkül az alábbi határozatot hozta:


46/2026.(VIII.6.) számú határozat:
Csánig Község Önkormányzatának Képviselő-testülete titkos szavazással Szutorné Varga Bernadett képviselőt, 9654 Csánig, Rákóczi F. u. 12. szám alatti lakost Csánig Község társadalmi megbízatású alpolgármesterének megválasztotta. 


Patyi Szabolcs polgármester: Gratulált a megválasztott alpolgármesternek és kérte, hogy tisztségében, szíveskedjen esküt tenni. Felkérte Polgár Péternét a Helyi Választási Bizottság elnökét, hogy az alpolgármesteri esküt vegye ki és felkérte Varga-Béres Blankát az esküszöveg előmondására. Kérte, hogy az eskütétel idejére szíveskedjenek felállni.

„Én, Szutorné Varga Bernadett becsületemre és lelkiismeretemre fogadom, hogy Magyarországhoz, és annak Alaptörvényéhez hű leszek; jogszabályait megtartom és másokkal is megtartatom; az alpolgármesteri tisztségemből eredő feladataimat Csánig fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom. 
(Az eskütevő meggyőződése szerint)
Isten engem úgy segéljen!”

(Az alpolgármester eskütételét igazoló esküokmány a jegyzőkönyv mellékleteként csatolva.)

4. Napirend
Az alpolgármester tiszteletdíjának megállapítása
Előadó: Patyi Szabolcs polgármester

Patyi Szabolcs polgármester: A Mötv. 80. § (1a) bekezdése alapján a 10000 fő vagy az alatti lakosságszámú település alpolgármestere tiszteletdíjának összegét a képviselő-testület állapítja meg úgy, hogy az nem haladhatja meg a polgármester illetménye 90%-át. A Képviselő-testület mozgástere e kérdésben tehát nagy. Javasolja Szutorné Varga Bernadett alpolgármester részére 2026. augusztus 6-tól havi bruttó 20.000,-Ft tiszteletdíj megállapítását. A javasolt összeg megegyezik az eddig megállapított összeggel. 
A tiszteletdíj javasolt összegének felülvizsgálata megtörtént és megállapításra került, hogy annak összege változatlan és Magyarország helyi önkormányzatairól szóló 2011. évi CLXXXIX. törvény 80. § (1)-(2) bekezdésében, valamint a 71. § (5) bekezdésében meghatározott törvényi feltételeknek továbbra is megfelel.  

Kérdés, hozzászólás:
Szutorné Varga Bernadett alpolgármester: Bejelentette személyes érintettségét. 

Patyi Szabolcs polgármester: A bejelentés kapcsán kéri a Képviselő-testület döntését arról, hogy Szutorné Varga Bernadett képviselőt kizárja-e a döntéshozatalból vagy sem. 

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

47/2026. (VIII.6.) számú határozat:
Csánig község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 49. § (1) bekezdésére tekintettel Szutorné Varga Bernadett alpolgármester által bejelentett személyes érintettség tárgyában úgy dönt, hogy az alpolgármesteri tiszteletdíjról való döntéshozatal során Szutorné Varga Bernadett alpolgármestert a szavazásból nem zárja ki. 

Felelős: Patyi Szabolcs polgármester
Határidő: azonnal


Képviselő-testület 4 szavazattal, ellenszavazat, tartózkodás nélkül az alábbi határozatot hozta:

48/2024.(VIII.6.) számú határozat:
Csánig Község Önkormányzatának Képviselő-testülete Szutorné Varga Bernadett társadalmi megbízatású alpolgármester tiszteletdíját 2026. augusztus 6-tól havi bruttó 20.000,- Ft-ban állapítja meg. 


5. Napirend
Ügyrendi Bizottság tagságának felülvizsgálata 
Előadó: Patyi Szabolcs polgármester

Patyi Szabolcs polgármester: A jelenleg hatályos Szervezeti és Működési Szabályzat egy bizottságot hozott létre, az Ügyrendi Bizottságot, amelynek 3 képviselő tagja van. Tekintettel arra, hogy Szutoné Varga Bernadett képviselőként volt az Ügyrendi Bizottság elnöke, helyére javasolja a Képviselő-testületnek, hogy Varga-Béres Blanka képviselőt válassza meg az Ügyrendi Bizottság elnökének. Varga Béres Blanka nyilatkozott, hogy a felkérést elfogadja, és hozzájárult a nyílt ülés megtartásához. 

Kérdés, hozzászólás:
Patyi Szabolcs polgármester: Kéri az előterjesztéshez csatolt határozati javaslat elfogadását. Kéri a Képviselő-testület döntését. 

Más kérdés, hozzászólás nem volt.

Képviselő-testület 4 szavazattal, ellenszavazat, tartózkodás nélkül a következő határozatot hozta:

49/2026.(VIII.6.) számú határozat:
Csánig község Önkormányzatának Képviselő-testülete az Ügyrendi Bizottság elnökének Varga-Béres Blanka képviselőt megválasztja. 

Felelős: Patyi Szabolcs polgármester	
	  dr. Kiss Julianna jegyző
Határidő: azonnal


(Nyilatkozat a jegyzőkönyv mellékleteként csatolva.)

6. Napirend
Hatósági kijelölés kérése szippantott szennyvíz közszolgáltatási tevékenység elvégzésére
Előadó: Molnár Krisztián Imre pályázati referens

Írásos előterjesztés és határozati javaslat a jegyzőkönyv mellékleteként csatolva. 

Molnár Krisztián Imre pályázati referens: 2026. június havi testületi ülésen döntött a Képviselő-testület arról, hogy Szabó Norbert egyéni vállalkozóval a jelenleg hatályos közszolgáltatási szerződést közös megegyezéssel megszünteti. A vállalkozó a szerződés megszűntetését elfogadta és a jelenlegi vállalkozó augusztus 31-ig fogja elvégezni a szolgáltatást. Párhuzamosan elindítottak egy ajánlatkérést az új közszolgáltató kiválasztására. Sajnos az első ajánlatkérésre nem érkezett ajánlat, két cég jelezte, hogy kapacitás hiányában nem tudnak ajánlatot küldeni. A többi cégtől semmilyen tájékoztatás nem érkezett. Ezért azonnal indítottak egy újabb ajánlatkérést, 7 vállalkozót kértek fel ajánlattételre. 7 vállalkozó közül csak a Florasca Környezetgazdálkodási Kft. (Osli) adott érvényes ajánlatot. A cég székhelye Sopronban van. Florasca ajánlata a jelenlegi szolgáltatónál 2,5-szer magasabb összegű. 2026. évi költségvetésben erre a feladatra 508.000,-Ft-ot terveztek és már közel 800.000,-Ft-ba került a közszolgáltatás. Így már többletköltsége keletkezett az önkormányzatnak a szolgáltatásból. Polgármester úrral előzetesen egyeztett az ajánlat elutasításával kapcsoltban. A felhívásban rögzítésre került, hogy az önkormányzat fenntartja magának a jogot, hogy a beérkezett ajánlatlatokkal kapcsolatban nem hirdet nyertest. A rendelkezésre álló pénzügyi fedezet túllépése miatt - már most is a tervezett összeg felett van - javasolják, hogy a beérkezett ajánlatot a Képviselő-testület ne fogadja el. Mivel két eredménytelen eljárást folytattak le, ezért kezdeményezhetik az illetékes vízügyi hatóságnál (Győr-Moson-Sopron Vármegyei Kormányhivataltól) a hatósági kijelölési eljárás lefolytatását. Bíznak abban, hogy egy kis sürgetéssel augusztus 31-ig új közszolgáltató kijelölésre kerül. 

Kérdés, hozzászólás:
Patyi Szabolcs polgármester: Szabó Norberttel az együttműködés nem volt sikeres. A jelenlegi ajánlat 2,5-szer magasabb a jelenlegi árnál. Javasolja, hogy a beérkezett ajánlatot ne fogadja el a Képviselő-testület. A szippantott szennyvíznél a lakosság a rezsi csökkentett díjat fizeti, a különbözetet az önkormányzat. Szabó Norbert egy köbméter szennyvizet 7.000,-Ft-ért szállított el. Ebből a lakosság 1.643,-Ft+ áfa/m3 díjat fizetett, a különbözetet pedig az önkormányzat.  Ebből az önkormányzatnak közel 800.000,-Ft-os költsége keletkezett és a költségvetési időszak felénél tartanak, és ehhez pénzt kell átcsoportosítani a költségvetésben. Ez az ajánlat még nagyobb terhet róna az önkormányzatra. Ismerteti határozati javaslatot és kéri az előterjesztéshez csatolt határozati javaslat elfogadását. Kéri a Képviselő-testület döntését. 

Más kérdés, hozzászólás nem volt.

Képviselő-testület 4 szavazattal, ellenszavazat, tartózkodás nélkül, a következő határozatot hozta:

50/2026.(VIII.6.) számú határozat:
Csánig Község Önkormányzatának Képviselő-testülete úgy határoz, hogy a nem közművel összegyűjtött háztartási szennyvíz összegyűjtésére, elszállítására és ártalmatlanítására beérkezett ajánlatokkal kapcsolatban nem hirdet nyertest, mivel a beérkezett árajánlat összegére a 2026. évi költségvetésében nem áll rendelkezésre elegendő anyagi fedezet. Továbbá felhatalmazza a polgármestert, hogy indítsa el a Győr-Moson-Sopron Vármegyei Kormányhivatalnál a közszolgáltatásra vonatkozó hatósági kijelölést. 


Felelős: Patyi Szabolcs polgármester
	    dr. Kiss Julianna jegyző
Határidő: azonnal



Miután több napirend nem volt, Patyi Szabolcs polgármester a megjelenést megköszönte, a rendkívüli ülést bezárta. 

k.m.f



               Patyi Szabolcs					                      dr. Kiss Julianna
               polgármester                                                                                              jegyző

